Dalupa møde d. 13. Sept. 2018.

Deltagere: Sara Rørvig(RH), Jacob Hansen (Sønderborg), Line Bille (Århus), Kathina Sørensen (Ålborg), Jes Pilgaard (Holstebro), Tina Green og Karen Ege Olsen (Odense)

**Nyt pakkeforløbsprogram**

SST vil have et nyt koncept for alle pakkeforløbsprogrammer, hvor lungecancer blev valgt som ét af to pilotprojekter. Der kommer 4 dokumenter:

1: almen praksis

2: pakkeforløb for fagfolk

3: til patienter og pårørende

4: opfølgning og rehabilitering

<https://www.sst.dk/da/udgivelser/2018/pakkeforloeb-for-lungekraeft>

Pakkeforløbsprogrammet for fagfolk er en kort, ”langtidsholdbar” gennemgang af principper, hvor detaljer vedr. udredning, diagnostik og behandling skal fremgå af link til de respektive gruppers kliniske retningslinjer på DLCG’s hjemmeside. Disse skal foreligge i en version opbygget efter en fælles skabelon (RKKP) og opdateres årligt.

På nuværende tidspunkt foreligger lungemedicinernes og kirurgernes opdaterede retningslinjer på DLCG’s hjemmeside

<http://www.dmcg.dk/Kliniske-retningslinjer/skabeloner-og-vejledninger/>

**Retningslinjerne for patologi** vedr. lungecancer skal opdateres og udformes i den nye skabelon. Der foreligger mulighed for at søge midler til 1 uges frikøb til dette arbejde i indeværende år.

Denne opgave var ikke umiddelbart let at afsætte og forskellige modeller for deling diskuteredes. Både Birgit Guldhammer (RH) og Henrik Hager (Vejle) har forud for dagens møde tilkendegivet imødekommenhed for at bidrage med delopgaver på linje med de tilstedeværende deltagere.

Kathina har påtaget sig at være tovholder under forudsætning af nødvendig opbakning ved delegering af delopgaver.

Der vil således blive fordelt opgaver til flere af Dalupas medlemmer i løbet af efteråret. Den foreløbige tidsplan sigter på at have en første arbejdsudgave til gennemgang ved Dalupas årsmøde i januar.

**SNOMEDkoder**: Der fremkommer ikke ønsker om nye koder. Der mindes om at anvende ”ÆF4100 udgangspunkt lunge” – især blandt kolleger, der håndterer prøver med biopsier med metastatisk lungecancer, altså lever, CNS, binyre mm. Det kan være den eneste forekommende diagnose i Patobanken. Dette er afgørende for DLCRs opsporing af alle tilfælde af lungecancer.

**Status for markøranalyser**:

PD-L1 udføres alle steder med forskellige kloner og platforme. Der er nedsat en arbejdsgruppe af DCCC på opfordring af Medicinerrådet med henblik på gennemgang af og anbefalinger for PD-L1 analyser. Mogens Wyberg er formand.

Flere afdelinger anvender NGS med svar på EGFR, ALK, ROS1 og BRAF. Liquid biopsy til opfølgning af EGFR-mutationer tilbydes flere steder: RH, Århus, Vejle, Odense. Ålborg er på vej. Flere?

Foruden ALK anbefales også at lave ROS1 som rutine på adenokarcinomer, men i betragtning af den lave incidens udføres den oftest på selekterede patienter (yngre, ikke-rygere) på anmodning fra onkologerne. Overgang til NGS vil løse det problem.

Early warning: i løbet af 2019 forventes der at blive behov for undersøgelse af TMB (tumor mutation burden) ved stillingtagen til nogle behandlinger knyttet til PD-L1. Analysetype og platform er ikke afgjort på nuværende tidspunkt.

Revision af retningslinjer for molekyærbiopogiske analyser: UMP, DMPG?

**Nyt fra DLCG**

Efter Visionskonferecen blev der lavet et omfattende arbejde med sammensætning af mange forskningsprojekter til ansøgning om forskningsmidler fra Kræftens Bekæmpelse, men den faldt på teknikaliteter.

Der har netop været intern gennemgang af audit for Årsrapport 2017, som igen lider under en del manglende data fra RH pga. Sundhedsplatformen.

Der er DLCG årsmøde d. 22. november på RH med et varieret program, som offentliggøres snarest.

**DPAS årsmøde** 2018 med workshop for lungepatologi: god tilslutning, uformel diskussion, networking. Ved mulighed er man positiv for at gentage, evt. hvert andet år.

**Kommende events**

Sept. 2018 IASLC world Congress Toronto

Juni 2019 Pulmonary Pathology Society I Kroatien

Anbefales: det årlige patologimøde USCAP i marts

Anbefales: Hvert andet år afholder USCAP patologi workshop i Palm Springs

Lungekurser i Graz

Næste Dalupa møde: man blev enige om at holde møde som vanligt i januar, hvor hovedpunktet vil være de nye retningslinjer. ***Reserver venligst d. 24. januar*** til årsmøde i Odense.

Referent

Karen Ege Olsen